Maja Kristine Jåma

Maja Kristine Jåma (født 8. juli 1993) er en norsk samisk politiker som fra 2021 er medlem av Sametingsrådet. Hun er bosatt i Snåsa, representerer Norgga Sámiid Riikkasearvi/Norske Samers Riksforbund (NSR) og er valgt inn for Sørsamisk valgkrets.

Utdannelse og yrkesliv 
Jåma er utdannet adjunkt, og underviste i samisk og matematikk før hun begynte i Sametinget.

Politisk virke 
Da hun ble valgt inn på Sametinget høsten 2021 hadde hun i flere år engasjert seg i kampen for samenes rettigheter, og særlig i motstanden mot byggingen av vindkraftverk i sørsamiske reinbeiteområder. For dette engasjementet ble hun i 2021 nominert til avisen Dagens Næringslivs pris «Årets ledestjerne».

Fra 1. august 2020 til hun ble valgt inn på Sametinget den 20. oktober 2021 var Jåma politisk rådgiver for Sametingsrådet.

Referanser 

NSR-politikere
Personer fra Snåsa kommune
Sørsamene